

|  |  |
| --- | --- |
|  | **Δελτίο Τύπου** |
|  |  |
| **Τμήμα Επικοινωνίας &**  **Δημοσίων Σχέσεων Αθήνα, 24.03.2025** |  |

Ξεκινά η επιλογή προγραμμάτων για τη νέα δράση κατάρτισης ανέργων της ΔΥΠΑ

Από σήμερα, **Δευτέρα 24 Μαρτίου στις 16:00**, μπορούν οι άνεργοι, ενταγμένοι στο μητρώο ωφελούμενων του νέου προγράμματος Συνεχιζόμενης Επαγγελματικής Κατάρτισης σε ψηφιακές και πράσινες δεξιότητες και σε δεξιότητες οικονομικού εγγραμματισμού, να επιλέξουν το πρόγραμμα κατάρτισης που επιθυμούν να παρακολουθήσουν από λίστα εγκεκριμένων προγραμμάτων στην ηλεκτρονική διεύθυνση:

<https://app.cloud.voucher.gov.gr/oaed-sub2e/training-program/program-selection/front/>

Σημειώνεται ότι τα προσφερόμενα προγράμματα θα επικαιροποιούνται και θα αναρτώνται εβδομαδιαία στο ΠΣ voucher, καθώς και στον ιστότοπο της ΔΥΠΑ.

H υποβολή των προγραμμάτων κατάρτισης από τους παρόχους παραμένει ανοικτή, συνεπώς η λίστα των προσφερόμενων προγραμμάτων θα εμπλουτίζεται συνεχώς μετά την έγκρισή τους από ανεξάρτητο αξιολογητή.

Τα προγράμματα εμφανίζονται σύμφωνα με το εκπαιδευτικό επίπεδο (απόφοιτος υποχρεωτικής, δευτεροβάθμιας, τριτοβάθμιας εκπαίδευσης κ.λπ.), καθώς και με τα λοιπά ακαδημαϊκά προσόντα που έχουν δηλωθεί.

Το πρόγραμμα για συνολικά 50.000 ανέργους υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU και έχει ως στόχο τη διασύνδεση της κατάρτισης με τις ανάγκες της αγοράς εργασίας και την ενίσχυση της απασχολησιμότητας των ανέργων για την ταχύτερη εργασιακή επανένταξή τους.

Ο κάθε καταρτιζόμενος θα παρακολουθήσει πρόγραμμα θεωρητικής κατάρτισης, συνολικής διάρκειας 200 ωρών. Μετά την ολοκλήρωση της κατάρτισης, οι ωφελούμενοι θα συμμετάσχουν σε εξετάσεις πιστοποίησης γνώσεων και δεξιοτήτων από ανεξάρτητους φορείς και όσοι επιτύχουν θα λάβουν το σύνολο του εκπαιδευτικού επιδόματος που ανέρχεται σε έως 1.000 ευρώ (5 ευρώ ανά ώρα κατάρτισης).

Για περισσότερες πληροφορίες επισκεφτείτε τις διευθύνσεις:

<https://www.dypa.gov.gr/proghrammata-katartisis-ghia-to-tamio-anakampsis>

<https://www.voucher.gov.gr/>